Številka: 110-10/2021/2

Datum: 9. 6. 2021

Na podlagi prvega odstavka 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722) in [203/20](http://www.uradni-list.si/1/objava.jsp?sop=2020-01-3772) – ZIUPOPDVE) in 7. odstavka 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C in [203/20](http://www.uradni-list.si/1/objava.jsp?sop=2020-01-3772)– ZIUPOPDVE)

**Upravna enota Nova Gorica,** Trg E. Kardelja 1, 5102 Nova Gorica

objavlja prosto strokovno-tehnično delovno mesto

**KOORDINATOR VII/2 (šifra delovnega mesta 262)**

**v Službi za skupne zadeve, za nedoločen čas, s 4 mesečnim poskusnim delom.**

Kandidati, ki se bodo prijavili na to delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) – smer: ekonomija ali poslovna informatika ali

najmanj visokošolsko strokovno izobraževanje (prva bolonjska stopnja)/visokošolska

strokovna izobrazba (prva bolonjska stopnja) – smer: ekonomija ali poslovna informatika ali

najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja ) – smer: ekonomija ali poslovna informatika;

* najmanj 3 leta delovnih izkušenj.

Delovne izkušnje so delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Na podlagi četrtega odstavka 54. člena Uredbe o notranji organizaciji, sistemizaciji, delovnih mestih in nazivih v organih javne uprave in v pravosodnih organih se za delovna mesta oziroma nazive, za katere se ne zahteva univerzitetna izobrazba ali visoka strokovna izobrazba s specializacijo oziroma magisterijem znanosti, predpisane delovne izkušnje skrajšajo za tretjino v primeru, da naloge na tem delovnem mestu opravlja javni uslužbenec, ki ima univerzitetno izobrazbo ali visoko strokovno izobrazbo s specializacijo oziroma magisterijem znanosti.

Naloge delovnega mesta:

* izdelovanje najzahtevnejših poročil,
* izvajanje kadrovskih funkcij,
* naloge v zvezi z osnovnimi sredstvi, vodenje analitičnih evidenc,
* izvajanje obračuna plač in drugih stroškov dela,
* izvajanje nalog na področju javnih naročil, manjših investicij in tekočega vzdrževanja,
* pomoč pri zagotavljanje delovanja operacijskih sistemov in aplikacij,
* vodenje evidenc in naloge v zvezi z osnovnimi sredstvi,
* sodelovanje pri pripravi finančnih načrtov, izvrševanja proračuna in notranjega nadzora,
* koordiniranje finančno-računovodskega poslovanja upravne enote s skupno finančno službo,
* samostojno opravljanje drugih zahtevnejših nalog iz pristojnosti Službe za skupne zadeve.

Osnovni plačni razred delovnega mesta koordinator VII/2 je 35 (1.670,94 EUR bruto).

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, leto in ustanova, na kateri je bila izobrazba pridobljena;
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj; v izjavi kandidat navede datum sklenitve in datum prekinitve delovnega razmerja pri posameznem delodajalcu, ter na kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta;
3. pisno izjavo kandidata, da za namen postopka zaposlitve dovoljuje Upravni enoti Nova Gorica pridobitev podatkov o izpolnjevanju pogojev za zasedbo delovnega mesta iz uradnih evidenc; v primeru, da kandidat z vpogledom v uradne evidence ne soglaša, mora sam predložiti ustrezna dokazila.

Zaželeno je, da prijava vsebuje tudi kratek življenjepis v obliki Europass ter da kandidat v njej poleg formalne izobrazbe navede tudi druga znanja in veščine, ki jih je pridobil.

**Prednost pri izbiri bodo imeli kandidati:**

* z izkušnjami na področju finančnih in kadrovskih nalog,
* ki obvladajo delo s preglednicami in bazami podatkov,
* z izkušnjami na področju vzpostavitve in vodenja zahtevnejših evidenc za poslovodstvo.

Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora oziroma s pomočjo morebitnih drugih metod preverjanja strokovne usposobljenosti kandidatov.

Z izbranim kandidatom bo sklenjeno delovno razmerje za nedoločen čas s polnim delovnim časom s 4 mesečnim poskusnim delom. Poskusno delo se lahko podaljša v primeru začasne odsotnosti z dela.

Izbrani kandidat bo delo opravljal v prostorih Upravne enote Nova Gorica na Trgu E. Kardelja 1 v Novi Gorici oziroma v drugih njenih uradnih prostorih.

**Rok za prijavo:** **5 delovnih dni** od objave na osrednjem spletnem mestu državne uprave GOV.SI (Prosta delovna mesta v državni upravi) <https://www.gov.si/zbirke/delovna-mesta/> ter na spletišču Zavoda RS za zaposlovanje.

Kandidat vloži prijavo v pisni obliki **na priloženem obrazcu Vloga za zaposlitev in** jo pošlje v zaprti ovojnici z označbo »javna objava – koordinator VII/2 DM: 262 št. 110-10/2021« na naslov**:** **Upravna enota Nova Gorica, Trg E. Kardelja 1, 5000 Nova Gorica** ali na **elektronski naslov:** ue.novagorica@gov.si, pri čemer veljavnost elektronske prijave ni pogojena z elektronskim podpisom. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Kandidati bodo o izbiri pisno obveščeni, najkasneje v roku 8 dni po opravljeni izbiri.

Obvestilo o končanem postopku objave bo objavljeno na spletni strani portala GOV.SI (prosta delovna mesta v državni upravi <https://www.gov.si/zbirke/delovna-mesta/>)

Informacije o izvedbi javne objave daje Romina Lipicer (tel. št. 05/33 06 122).

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

 Andrej Markočič

 načelnik